Xinhuan pääkonttori
**Xinhua News Agency** (kiin. 新华通讯社) on Kiinan valtion virallinen uutistoimisto ja samalla maan suurin uutisten ja informaation keräys- ja välityskeskus. Se perustettiin vuonna 1931 ja se on toiminut nykyisellä nimellään vuodesta 1937. Kiinassa Xinhualla on 32 alueellista toimipistettä ja lisäksi toimistot sadassa eri maassa ulkomailla.

Historia
--------

Xinhua perustettiin alun perin nimellä Punaisen Kiinan uutistoimisto vuonna 1931 ja se uudelleennimettiin Xinhuaksi vuonna 1937. Kiinan kommunistien voitettua sisällissodan vuonna 1949 Xinhua on kasvattanut kokoaan tasaisesti. Kasvuun vaikutti myös vuonna 1978 alkanut talouden ja poliittisen elämän vapautuminen. Vuosituhannen alussa Xinhualla oli yli 7 000 työntekijää.

Vuonna 2019 uutistoimistolla on aidonnäköiset ja -kuuloiset tietokoneella generoidut uutisankkurit. Naispuolista kutsutaan Xin Xiaomengiksi ja miespuolista Xin Xiaohaoksi. Digitaalisia uutisankkureita uutistoimisto on kehittänyt yhteistyössä hakukoneyhtiö Sogoun kanssa.

Toiminta
--------

Xinhuan pääkonttori on Pekingissä. Tietotoimistolla on toimipisteitä 32:ssa maakunnassa sekä Hongkongin ja Macaon itsehallintoalueilla. Tietotoimisto toimii myös yli sadassa muussa maassa. Viisi Xinhuan alueellista toimistoa ovat valtuutettuja julkaisemaan uutisia. Ne ovat Aasian-Tyynenmeren aluetoimisto Hongkongissa, Latinalaisen Amerikan aluetoimisto Méxicossä, Afrikan aluetoimisto Nairobissa, Lähi-idän aluetoimisto Kairossa ja Ranskan aluetoimisto Pariisissa.

Kiinassa Xinhua julkaisee päivittäin uutisia sanomalehtien, sekä radio- ja televisiokanavien käyttöön. Xinhua Publishing House julkaisee vuosittain noin neljäsataa kirjaa ajankohtaisista asioista ja politiikasta. Xinhua julkaisee myös itse lähes neljääkymmentä sanomalehteä ja tavallista lehteä, joihin lukeutuvat esimerkiksi:

* Xinhua Daily Telegraph
* News Bulletin of the Xinhua News Agency (englanniksi, ranskaksi, espanjaksi, arabiaksi ja venäjäksi),
* Cankao Xiaoxi ('Referenssiuutiset', päivittäin) - Kiinan laajalevikkisin sanomalehti
* Economic Information Daily
* China Securities (päivittäin)
* Shanghai Securities (päivittäin)
* Sports Express (viikoittain)
* Outlook (viikoittain)
* China Comment
* Globe (kuukausittain)
* Chinese Reporters (kuukausittain)
* Photography World (kuukausittain)
* Great Rural World
* Securities Investment Weekly,
* China Photo
* China Yearbook

Lähteet
-------

1. 1 2 3  Arkistoitu kopio新华通讯社 （Xinhua News Agency）  2004. Xinhua, people.com.cn.  Arkistoitu 3.3.2016. Viitattu 24.9.2017. (kiinaksi),(englanniksi)
2. 1 2 3  Cheng, Linsun ja Brown, Kerry: *Berkshire Encyclopedia of China*, s. 2517-2518. Berkshire Publishing Group, 2009. ISBN 0-9770159-4-7. (englanniksi)
3. ↑
4. ↑  World Press Trends 2016: Facts and Figures. Global newspaper industry revenues World Association of Newspapers and News Publishers (WAN-IFRA), wan-ifra.org. Viitattu 24.9.2017. (englanniksi)
5. ↑  Top 10 daily newspapers in China  31.10.2011. china.org.cn. Viitattu 24.9.2017. (englanniksi)
6. ↑  Q&A: China's newspaper industry  11.1.2013. BBC, bbc.com. Viitattu 24.9.2017. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Xinhua**.
* (englanniksi) Xinhua on-line